AfriForum verf dorp wit | News24
AfriForum verf dorp wit
AfriForum-ondervoorsitter Dries du Preez en Johan May het ’n wakende oog oor die verf van die verkeerslyne in St. Francisweg gehou. Foto:VERSKAF
DIE AfriForum-tak in Jeffreysbaai het ’n subkontrakteur op eie on-koste aangestel om die Oos-Kaapse departement van openbare werke in staat te stel om padtekens in St. Francisweg te verf en op te rig.
Dít volg nadat die tak en departement ’n samewerkingsooreenkoms gesluit het om ’n verskeidenheid van probleme in Jeffreysbaai te takel.
“Die waarskuwingstekens en strepe op die pad was byna onsigbaar en talle waarskuwingstekens langs die pad het ontbreek. Die toestand van die pad het ’n gevaar vir alle padgebruikers ingehou, wat die tak genoop het om in te gryp,” sê Frikkie Sutherland, tesourier van die Jeffreysbaai-tak.
AfriForum doen ’n beroep op alle inwoners van Jeffreysbaai om by hul plaaslike tak in te skakel en sodoende ’n wesenlike verskil in die gemeenskap te maak.
SMS “Pad” na 32078 (R1) om die tak te ondersteun met betrekking tot sy projek om paaie op te knap.
Vir meer inligting oor AfriForum Jeffreysbaai, skakel Frikkie Su-therland by 082 730 1309 of 042 296 0884.